Povzetek revizijskega poročila Pravilnost poslovanja politične stranke Celjska županova lista Slovenije v letu 2019

Računsko sodišče je izvedlo revizijo pravilnosti poslovanja politične stranke **Celjska županova lista Slovenije** v letu 2019**.**

**Cilj revizije** je bil izrek mnenja o pravilnosti poslovanja politične stranke Celjska županova lista Slovenije v letu 2019. Računsko sodišče je preverjalo skladnost poslovanja politične stranke Celjska županova lista Slovenije z Zakonom o političnih strankah in Zakonom o volilni in referendumski kampanji.

Računsko sodišče je o pravilnosti poslovanja politične stranke Celjska županova lista Slovenije v letu 2019 izreklo pozitivno mnenje.

Računsko sodišče je politični stranki Celjska županova lista Slovenije podalo **priporočilo** za izboljšanje poslovanja.

Računsko sodišče ni zahtevalo predložitve odzivnega poročila, ker je politična stranka Celjska županova lista Slovenije že med revizijskim postopkom izvedla ustrezne popravljane ukrepe, saj je skupni znesek denarnih prispevkov, ki jih je prejela v nasprotju z Zakonom o političnih strankah, nakazala v humanitarne namene, podpisala pogodbo o opravljanju računovodskih storitev ter pogodbo za najem poslovnega prostora.

Ljubljana, 25. marca 2021